කාලයක් ගතවෙද්දී තව තවත් අලුත් ධාවන මාර්ගයන් එකතු වූ අතර අගනුවර හා අනිකුත් ප්‍රධාන නගරවලින් දිවයිනේ සෑම ප්‍රදේශයකටම වාගේ බස් ධාවනය ආරම්භ විය. කෙටි වචනයෙන් කියනවා නම් ලංගම බස් රථ මුළු දිවයින පුරාම දකින්නට ලැබුණේය. නමුත් 1979 න් පසුව සියල්ල වෙනස් විය. ලංගමට පමණක් තනියම බර ඇදීමට බැරි වෙතැයි සිතාදෝ එදා සිටි පාලකයින් විසින් පුද්ගලික අංශයටත් බස් ධාවනයට අවසර දෙනු ලැබිණි. කණ්ඩායම් දෙකේ තරඟය නිසා ජනතා සේවය මොට වූ අතර මුදල ඉස්සර විය. ක්‍රම ක්‍රමයෙන් ලංගමයේ බස් රථ ප්‍රමාණය අඩු වූ අතර පුද්ගලික බස් රථ සංඛ්‍යාව වැඩි විය. මේ නිසා අගනුවර හා ආසන්න ප්‍රදේශ පුරා ගමන් කළ ලංගම බස් රථ බලා සිටිද්දී වාගේ මාර්ගයෙන් විසිවී ගියේය. මේ නිසා පුද්ගලික අංශය තමන්ට කැමති අන්දමට ධාවනයේ යෙදුනු අතර එදා ලංගම ආරම්භ කළ ගමන් වාර බොහෝමයක්ද කප්පාදු කළේය. පුද්ගලික බස් මුදලාලිලා එකතු වී එදා ලංගමය විසින් ක්‍රියාත්මක කළ ක්‍රම විධි වෙනස් කර ඔවුන්ගේ ක්‍රමවිධි ක්‍රියාත්මක කළේය. කාලය ගත වෙද්දී ධාවන නීති පමණක් නොව මිල වැඩිකිරීමේ අයිතියද බස් මුදලාලිලා සතු විය.
කණ්ඩායම් දෙකේ තරඟය නිසා ජනතා සේවය මොට වූ අතර සිදු වූයේ කුමක්ද?
මුදල ඉස්සර විය